Missatge: Tenim un dau de sis cares ideal (homogeni, sense irregularitats, ...) i el llancem 100 cops. I surten les següents cares:1: 14 cops ; 2: 13 cops ; 3: 35 cops; 4: 9 cops; 5: 11 cops; 6: 18 copsPer quin número aposto (he d'apostar per algun) per la tirada 101?La meva resposta de sentit comú seria per qualsevol que no sigui el 3.Ara bé, el meu sentit comú em duu a una fal·làcia perquè cada tirada és un succés independent i per tant la probabilitat que surti cadascuna de les cares és sempre 1/6.El que em costa creure és que, independentment de la probabilitat que surti o no en una tirada concreta, no sigui millor apostar per un número diferent del 3 (sense cap seguretat).La probabilitat que en 101 tirades surti 36 cops el 3 és més baixa que no la probabilitat que surti 19 cops el 6, per exemple. I la probabilitat que el 4 només surti 9 cops en 101 tirades també és més baixa que no que en surti 10 cops.Ara bé, els que en saben diuen que com les tirades anteriors ja s'han produït no les puc tenir en compte en el càlcul de probabilitat, per què ja han passat.Perdoneu la meva ignorància. Algú pot posar una mica de llum en aquest tema.

Resposta: Jo sempre he tingut el mateix dubte. Sóc perfectament conscient que cada tirada és individual i no li afecta res que hagués pogut passar abans, totalment independent de l'anterior tirada, però per altra banda, com tu dius, se suposa que un cop han ocorreguts X events anteriors permeti per estadística d'escollir un dels resultats... Així doncs, jo diria que és una barreja en les quals la probabilitat és la mateixa per a cada cara del dau a la jugada posterior, però per estadística t'hauria de tocar el número que tingui menys èxits anteriors si ho penses en el fet de "quina és la probabilitat que X ocorri Y cops" ... Bé, potser m'equivoco, sempre he tingut el mateix dilema, però diria per resumir que una cosa és la probabilitat i l'altra l'estadística. Així doncs, probabilitat la mateixa, però per estadística és per on et sortiria el resultat aquest que esperes en el qual aquell nombre que s'ha repetit més cops del normal tendeixi a baixar, etc...